**Procesverbal nga mbledhja e parë e Këshillit Komunal për Siguri në Bashkësi (KKSB), e mbajtur më 16 mars 2023, në ora 10:00, në sallën e Kuvendit**

Në mbledhje kanë marrë pjesë: Nënkryetari i Komunës, Faruk Beqa, rreshteri Nexhmedin Ahmeti, Reshat Gashi (ZBGJ), Skender Baftiu (KBI), Yllka Fejzullahu (DKA), Gzim Morina (FSK), Uorik Ramaj (FSK), Ibrahim Demiri (ZKKK), Muhadin Halili (EVSB), Ibrahim Halili (PK) dhe Skender Ramusa (PK).

Mbledhjen e hapi nënkryetari i Komunës, Faruk Beqa, i cili fillimisht përsëndeti të gjithë të pranishmit dhe ka propozuar këtë rend të ditës:

1. **Siguria e përgjithshme në komunën e Shtimes;**
2. **Aprovimi i Strategjisë së KKSB-së dhe Planit të Veprimit 2023-2025;**
3. **Të ndryshme.**

**Faruk Beqa:** Anëtarëve të pranishëm të KKSB-së ju uroi mirëseardhje. Është kjo mbledhja e parë për këtë vit. Duhet të bëjmë për gjashtë mbledhjet e obliguara. Po ashtu duhet të kompletojmë në të ardhmen KKSB-në me anëtar të rinj sidomos me ata nga sektori i shëndetësisë.

**1.Siguria e përgjithshme në komunën e Shtimes**

**Nexhmedin Ahmeti:** Siguria në komunën e Shtimes në përgjithësi është e mirë dhe stabile. Në vitin 2022 kemi pasur disa sfida, ku do t’i japim disa të dhëna statistikore: Gjatë vitit 2022 janë inicuar 290 raste, 14 raste janë në KRP, 270 raste janë trajtuar nga policia e Shtimes, 80 raste jo vepra penale por aksidente, kanosje etj., 41 vepra janë më të rënda, 35 janë vjedhje të rënda, një rast grabitje, 30 raste dhunë në familje. Urdhëresa nga Gjykata kemi pasur 346 raste, 80 aksidente në trafik, tiketa kemi shqiptuar 2041 copë. Incidente nëpër shkolla në gjashtëmujorin e parë të vitit 2022 kemi pasur tri lëndime të lehta, një rast sulmi, dhe dy raste dëmtim prone.

Pastaj, rreshteri Ahmeti ka dhënë raportin rreth ligjëratave të mbajtura nëpër institucionet shkollore të komunës sonë lidhur me dukuritë negative me tema:

1. “Bullizmi dhe masat parandaluese”,
2. “Pasojat e përdorimit të narkotikëve”,
3. “Dhuna në familje”,
4. “Masat e sigurisë ndaj keqpërdorimit të internetit”,
5. “Parandalimi i ngacmimeve seksuale dhe masat ligjore ndëshkimore”,
6. “Repektimi i shumëllojshmërisë së shoqërisë me qëllim të parandalimit të ekstremizmit”,
7. “Siguria e qarkullimit të këmbësorëve në trafik”,
8. “Ruajtja e ambientit dhe trashëgimia kulturore”.

Mandej kemi realizuar projektin me persona të moshoar: “Dita si ëndërr”. Qëllimi i këtij projekti ishte ngritja e vetëdijes së personave të moshuar, që mos të biejnë e mashtrimeve të ndryshme. Pjesëmarrja ishte mbi 50 persona të moshuar, ku takimi është realizuar në lokalet e Shoqatës së Pensionistëve të komunës së Shtimes.

Kemi realizuar projektin vetëdijesues “Vepra është e bukur… por kujdes”. Për këtë janë organizuar pika kontrolli dhe patrollime në këmbë dhe janë shpërndarë fletushka vetëdijesuese për sigurinë e jetës dhe pronës së qytetarëve.

Po ashtu kemi mbajtur pika kontrolli dhe patrollime në këmbë duke shpërndarë varëse për çelsa me porosinë: “Festo me zemër Jo me armë” si dhe janë vendosur poster nëpër locale, salla dasmash, poompave të derivative dhe vende publike më të frekuentuara në zonën tone të përgjegjësisë.

**Yllka Fejzullahu:** Po më intereson, ligjëratat e mbajtura nëpër institucione shkollore a kanë pasur ndonjë efekt tek nxënësit?

**Nexhmedin Ahmeti:** Me plotë përgjegjësi po ju them që sa i përket narkotikëve ka pasur shumë efekt, pastaj tek përdorimi i internetit kemi ndikuar gjithashtu dhe ka pasur efekt. Po ashtu ligjëratat tona kanë ndikuar pozitivisht edhe në parandalimin e dhunës në familje. Mirëpo për këtë çështje në të ardhmen do të bëjmë një analizë më të hollësishme.

**Yllka Fejzullahu:** Sa i përket sigurisë nëpër shkolla mund të them se brenda një kohe të shkurtër kanë ndodhur katër raste të vjedhjeve: Dy raste në SHFMU “Abdullah Shabani” në Carralevë, një rast në SHMU “Emin Duraku” në Shtime dhe një rast në Gjimnazin “Naim Frashëri” në Shtime. Kërokoj që sa më pare të zbardhën këto raste dhe nëse keni nevojë për zbulimin e tyre, mund të kërkojmë ndihmë edhe nga neveli qendror. Kam besim që së shpejti të kapën keqbërsit.

**Nexhmedin Ahmeti:** Shumë kamera janë vendosur nga qytetarët por edhe keqbërsit kanë modifikuar veprimtarinë e tyre duke përdorur maska dhe doreza për të fshehur gjurmët. Për këtë së shpejti do t’i koordinojmë pumët me Drejtorinë Komunale të Arsimit.

**Ibrahim Demiri:** Kjo punë nuk është vetëm e policisë por e të gjithë neve. Si KKSB ne duhet të themelojmë një grup punues me qëllim të analizojmë shkaqet dhe të bëjmë zgjidhjen e tyre. Këto raste duhet të zbulohen nga policia përmes patrollimeve dhe ndihmës sonë nga KKSB-ja. Barra kryesore i bie policisë.

**Nexhmedin Ahmeti:** Pas pyetjes së nënkryetarit Faruk Beqa për numrin e madh të tiketave, ai tha se janë kundërvajtje të ndryshme: Tejkalim i shpejtësisë, nën ndikim të alkoolit, rripi i sigurisë, përdorimi i telefonit etj.

**Faruk Beqa:** Jemi në fazën e nënshkrimeve të procedurave të prokurimit publik për mirëmbajtjen e TIK-ut, mirëmbajtjen e ndriçimit publik, mirëmbajtjen e varrezave, sigurimin shëndetësor poliativ, trajtimin e qenëve endacak, transportin e nxënësve, asfaltimin e rrugëve etj.

**Skender Baftiu:** Në bazë të raportit të policisë, po del që gjendja e sigurisë nuk është e mirë sidomos sa i përket vjedhjeve të fundit. Pastaj një dikuri shqetësuese është dhuna në familje. Mandej siguria në komunikacion ku vdiqën 5 persona. Ne jemi munduar me Bashkësinë Islame të ngrisim vetëdijen duke ju mbajtur ligjërata që nuk bënë me vjedh, nuk bënë me përdorë dhunë në familje etj. Vazhdimisht në institucionin tone kemi mbajtur ligjërata vetëdijësuese kundër dhunës në familje dhe dukurive tjera negative në shoqëri. Edukata fetare është shumë me rëndësi ngase e ngritë vetëdijen e qytetarëve.

Tash jemi në prag të Muajit të Ramazanit, ku kemi në plan të mbajmë çdo ditë në xhami të Shtimes, ligjërata kundër dukurive negative. Një dukuri tjetër kam vërejtur, ku më shumë se 10 lypës qëndrojnë duke kërkuar lëmoshë nëpër rrugë, ku po qëndron problem me këto raste?

**2.Aprovimi i Strategjisë së KKSB-së dhe Planit të Veprimit 2023-2025**

**Ibrahim Demiri:** Në pika të shkurtra po e zbërthej Strategjinë e KKSB-së dhe Planin e Veprimit. Krejt përpjekjet I kemi bërë duke future të gjitha rekomandimet nga anëtarët e KKSB-së. Kemi zbërthyer qëllimet dhe detyat konkrete. Jemi një mekanizëm që përcjellë veprimet e aktivitetet nga secili institucion për sigurinë. Pra, ta kemi një bazë për problemet që na rëndojnë. Kemi gjithashtu në këtë plan aktivitete konkrete.

**Faruk Beqa:** E hodhi në votim Strategjinë e KKSB-së dhe Planin e Veprimit 2023-2025. Me shumicë absolute të votave u miratua Strategjia e KKSB-së dhe Plani i Veprimit 2023-2025.

**3.Të ndryshme**

Rekomandim: Të themelohet një grup punues për vjedhjet që kanë ndodhur nëpër shkolla dhe për çështjen e lypësarëve.

Mbladhja ka përfunduar në ora 11:26.

Procesmbajtës koordinatori i KKSB-së,

Lulzim Sahiti